1 տարի ժամկետով Մարքեթինգային հետազոտությունների ծառայությունների մատակարարների ընտրության Առաջարկների հարցման մասնակցի հրահանգ

## Առաջարկների հարցման առարկան

## «ԱրմենՏել» ՓԲԸ (այսուհետ՝ Պատվիրատու) հրավիրում է Ձեր Ընկերությանը (այսուհետ՝ Մասնակից) մասնակցելու մեկ տարի ժամկետով մարքեթինգային հետազոտությունների մատակարարների ընտրության ARM-R 004/15 Առաջարկների հարցմանը (այսուհետ՝ ԱՀ):

Մարքեթինգային հետազոտությունները պետք է իրականացվեն Տեխնիկական առաջադրանքի հետ խիստ համաձայնությամբ (այսուհետ` ՏԱ, Հավելված 1):

Ընտրված կազմակերպության աշխատանքները ներառելու են`

***Խմբաքանակ 1***

1. Ֆոկուս խմբերի անցկացում և վերլուծություն
2. Խորքային հարցազրույցների անցկացում և վերլուծություն
3. CATI հետազոտությունների անցկացում և վերլուծություն
4. Ստանդարտ F2F հետազոտությունների անցկացում և վերլուծություն

***Խմբաքանակ 2***

1. Այլ մատակարարների կողմից իրականացված քանակական հետազոտությունների հարցազրույցների ստուգում

***Խմբաքանակ 3***

1. «Գաղտնի գնորդրի» և «Գաղտնի զանգի» ծառայությունների տրամադրում

Տարեկան պլանավորվող ծավալները բերված են Հավելված 2-ում, սակայն նրանք չեն նշանակում Պատվիրատուի պարտականությունը ձեռք բերելու նշված ամբողջ ծավալը:

ԱՀ արդյունքում Պատվիրատում կընտրի 1 հաղթողի և 1 պահուստային մատակարարի ամեն խմբաքանակով: Խմբաքանակ 1 և 2 միաժամանակայա հաղթանակի դեպքում Մատակարարը ինքն է ընտրում, թե որ խմբաքանակով պետք է մատուցի ծառայություններ, իսկ մյուս խմբաքանակի հաղթող դառնում է ռանգ 2-ով մասնակիցը (համապատասխանաբար պահուստային է դառնում ռանգ 3-ով մասնակիցը):

CATI հետազոտությունների մասով վճարման ենթակա գումարը կարող է հաշվարկվել ըստ **Աղյուսակ 1-ում** նշված KPI նշանակության**,** որը հիմնված է հարցաթերթիկների վերլուծությունների վրա: CATI հետազոտությունների հարցաթերթիկների ստուգումը կիրականացնի Խմբաքանակ 2-ի մասով հաղթած մատակարարը:

Աղյուսակ 1

|  |  |  |  |  |
| --- | --- | --- | --- | --- |
| **KPI (Key Performance Indicators) Խմբաքանակ 1 CATI հետազոտություններ** | | | | |
| **Նպատակային ցուցանիշի (արդյունքի) նկարագրությունը** | **Վճարման տոկոս** | | | |
| 100% | 80% | 60% | 0% |
| Անցկացված հարցազրույցների ստուգման ժամանակ հայտնաբերված սխալների տոկոսը | Սխալ հարցաթերթիկների քանակը չի գերազանցում ընդհանուր հարցաթերթիկների 5%-ը: | Սխալ հարցաթերթիկների քանակը կազմում է ընդհանուր հարցաթերթիկների 5%-ից մինչև 15%-ը: | Սխալ հարցաթերթիկների քանակը կազմում է ընդհանուր հարցաթերթիկների 15%-ից մինչև 25%-ը: | Սխալ հարցաթերթիկների քանակը գերազանցում է ընդհանուր հարցաթերթիկների 25%-ը: |

**Խմբաքանակ 3-ի** մասով վճարումը կիրականացվի **Աղյուսակ 2-ում** նշված KPI մոդելի հիման վրա:

Աղյուսակ 2

|  |  |  |  |
| --- | --- | --- | --- |
| **KPI (Key Performance Indicators) Խմբաքանակ 3** | | | |
| **Նպատակային ցուցանիշի (արդյունքի)\* նկարագրությունը** | **Վճարման տոկոս** | | |
| **100%** | **90%** | **75%** |
| Յուրաքանչյուր ալիքից հետո 3 աշխատանքային օրվա ընթացքում միջանկյալ հաշվետվությունների տրամադրում | Եթե հաշվետվությունները տրամադրվել են ալիքի ավարտից հետո 3 աշխատանքային օրից ոչ ուշ: | Եթե հաշվետվությունները տրամադրվել են ալիքի ավարտից հետո 4-7 աշխատանքային օրը լրանալուց հետո: | Եթե հաշվետվությունները տրամադրվել են ալիքի ավարտից հետո 8 և ավել աշխատանքային օրը լրանալուց հետո |
| **Օրինակ՝**  Ենթադրենք, որ մեկ ալիքի արժեքը կազմում է 1200 դրամ: Եթե հետազոտությունն անցկացվում է 3 ալիքով, ապա եթե KPI նշանակությունը 100% է, ապա ծառայությունների դիմաց վճարման ենթակա գումարը կկազմի 1200 դրամ **:** Սակայն եթե երեք միջանկյալ հաշվետվություններից մեկը տրամադրվել 4 աշխատանքային օր ուշացումով, ապա վճարման ենթակա գումարը առաջին փուլի KPI կիրառումից հետո կկազմի **400+400+400x 90% = 1160 դրամ:** | | | |

Ամեն խմբաքանակով հաղթողի հետ կարող է կնքվել շրջանակային պայմանագիր 1 տարի ժամկետով (ձևանմուշը բերված է Հավելված 3):

## Առաջարկների հարցման անցկացման կարգը

Առաջարկների հարցման անցկացման հետ կապված հարցերով Պատվիրատուի կոնտակտային անձը՝

* **Անուն, ազգանուն՝** Մարիետա Սմբատյան
* **Պաշտոն՝** Գնումների և մոնիտորինգի բաժնի ավագ մասնագետ
* **Հասցե՝** ք. Երևան, Ահարոնյան 2, 202 սենյակ
* **Էլեկտրոնային հասցե՝** [MSmbatyan@beeline.am](mailto:MSmbatyan@beeline.am)
* **Հեռախոս `** (+37410) 289 143, (+37491) 019497

ԱՀ-ն անցկացվում է 4 փուլով:

**2.1. Փուլ 1՝ Մասնակիցներից առաջարկների հավաքագրում**

* Պատվիրատուն հրապարակում է Առաջարկների հարցման մասնակցի հրահանգը (այսուհետ՝ ԱՀՄՀ) [www.beeline.am](http://www.beeline.am) և [www.gnumner.am](http://www.gnumner.am) կայքերում:
* Մասնակիցը ծանոթանում է ԱՀՄՀ -ին, որից հետո պատրաստում է իր առաջարկը և ուղարկում այն Պատվիրատուին:

**2.1.1 Մասնակցի առաջարկի կազմին ներկայացվող պահանջները**

Առաջարկը պետք է ներառի.

1. **Կոմերցիոն առաջարկ** (ձևը բերված է Հավելված 2 և ենթակա չէ փոփոխման)
2. **Որակավորման պահանջներին Մասնակցի առաջարկի համապատասխանության մասին հայտարարագիր** (ձևը բերված է Հավելված 5 և ենթակա չէ փոփոխման)
3. **Գաղտնի տեղեկատվության չհրապարակման մասին համաձայնագիր** (ձևը բերված է Հավելված 4 և ենթակա չէ փոփոխման)
4. **Էլեկտրոնային փաստաթղթերի փոխանցման ակտ** (ձևը բերված է Հավելված 6 և ենթակա չէ փոփոխման)
5. **ԱՀ Մասնակցի հարցաթերթիկ** (ձևը բերված է Հավելված 7 և ենթակա չէ փոփոխման)
6. **Փորձը հավաստիացնող ձևանմուշ** (ձևը բերված է Հավելված 8 և ենթակա չէ փոփոխման)
7. **Չշահագրգռվածության նամակ** (ձևը բերված է Հավելված 9 և ենթակա չէ փոփոխման)
8. **Հաճախորդների ցուցակի տրամադրման ձևանմուշ** (ձևը բերված է Հավելված 10 և ենթակա չէ փոփոխման)

Պատվիրատուն իրեն իրավունք է վերապահում չդիտարկել Մասնակցի առաջարկը, եթե ներկայացված փաստաթղթերի կազմը կամ դրանց ձևաչափը չի համապատասխանում ԱՀՄՀ 2.1.1 բաժնում թվարկված պահանջներին:

**2.1.2 Առաջարկում ներառված փաստաթղթերի բովանդակությանը ներկայացվող պահանջներ**

* Կոմերցիոն առաջարկը պետք է ներառի Տեխնիկական առաջադրանքի ամեն խմբաքանակով նշված ծառայությունների ամբողջ ցանկը (Հավելված 1)
* Մասնակիցները տրամադրում են կոմերցիոն առաջարկը՝ ներկայացված ՀՀ դրամով (AMD): Բոլոր գումարները նշվում են առանց ԱԱՀ:
* Կոմերցիոն առաջարկում Մասնակցի կողմից ներկայացվող գները Մասնակցի հաղթանակի դեպքում կարող են ամրագրվել ԱՀ անցկացման արդյունքներով կնքված շրջանակային պայմանագրում և չեն կարող վերանայվել դեպի բարձրացում պայմանագրի գործողության ժամկետի ընթացքում, նույնիսկ տարադրամի էական տատանումների դեպքում :
* Պատվիրատուն առաջարկում է Մասնակցին վճարման հետևյալ պայմանները՝
* Հետվճար ընդունման ակտը ստորագրելուց հետո 60 օրացուցային օրից
* Հետվճար ընդունման ակտը ստորագրելուց հետո 90 օրացուցային օրից
* Հետվճար ընդունման ակտը ստորագրելուց հետո 180 օրացուցային օրից
* Վճարման տարբեր պայմաններով կոմերցիոն առաջարկների համեմատումը կիրականացվի՝ հաշվի առնելով Պատվիրատուի ազատ շրջանառու միջոցների եկամտաբերությունը:
* ԱՀ ավարտից հետո Հաղթողը և Պատվիրատուն կարող են հասնել վճարման ժամկետի կրճատման համաձայնության Ծառայությունների արժեքի նվազման դիմաց, սակայն սա չի նշանակում Պատվիրատուի պարտականությունը ընդունելու Հաղթողի առաաջրկը Ծառայությունների վճարման ժամկետի կրճատման վերաբերյալ:
* Կոմերցիոն առաջարկի գործունեության ժամկետը պետք է կազմի Մասնակիցների առաջարկների հավաքագրման վերջնաժամկետից հետո առնվազն 1տարի:

Պատվիրատուն իրեն իրավունք է վերապահում չդիտարկել Մասնակցի առաջարկը, եթե այն չի համապատասխանում ԱՀՄՀ 2.1.2 բաժնում թվարկված պահանջներից գոնե մեկին:

**2.1.3. Առաջարկների տրամադրման ձևին ներկայացվող պահանջներ**

* Մասնակիցը ներկայացնում է առաջարկն էլեկտրոնային տեսքով:
* Առաջարկը պետք է ներառի հետևյալ ֆայլերը՝

1. [Կոմերցիոն առաջարկ](#КПиТСО)՝ փաստաթղթի սկան արված պատճենը PDF ձևաչափով, ինչպես նաև ֆայլը EXCEL ձևաչափով (ֆայլերի անունները ԿԱ.pdf և ԿԱ.xlsx),
2. Որակավորման պահանջներին մասնակցի առաջարկի համապատասխանության մասին հայտարարագիր՝ փաստաթղթի սկան արված պատճենը PDF ձևաչափով (ֆայլի անունը Համապատասխանության մասին հայտարարագիր.pdf),
3. Գաղտնի տեղեկատվության չհրապարակման մասին համաձայնագիր ՝ փաստաթղթի սկան արված պատճենը PDF ձևաչափով (ֆայլի անունը NDA.pdf),
4. [Մասնակցի հարցաթերթիկ՝](#АУ) փաստաթղթի սկան արված պատճենը EXCEL ձևաչափով (ֆայլի անունը Հարցաթերթիկ. xlsx),
5. Չշահագրգռվածության նամակ` փաստաթղթի սկան արված պատճենը PDF ձևաչափով (ֆայլի անունը Չշահագրգռվածություն.pdf)
6. Փորձը հավաստիացնող ձևանմուշ ` փաստաթղթի սկան արված պատճենը PDF ձևաչափով (ֆայլի անունը Հավաստիացման ձևանմուշ.pdf)
7. Հաճախորդների ցուցակի տրամադրման ձևանմուշ (ֆայլի անունը Հաճախորդների ցուցակ.pdf)
8. Էլեկտրոնային փաստաթղթերի փոխանցման ակտ (ֆայլի անունը Ակտ ARM-R 004-15.pdf)

* Փաստաթղթերի սկան արված պատճեններին ներկայացվող պահանջները՝
  + փաստաթղթի բոլոր էջերը գտնվում են PDF ձևաչափի մեկ ֆայլում,
  + Մասնակիցը ներկայացնում է սկան արված պատճենը գունավոր ձևաչափով,
  + սկան արված պատճենի հստակությունը պետք է ապահովի փաստաթղթի ընթերցանելիությունը,
  + փաստաթղթի յուրաքանչյուր էջ պետք է ստորագրված լինի Մասնակցի ղեկավարի կամ առաջարկը ներկայացնելու համար լիազորված ներկայացուցչի կողմից և վավերացված լինի Մասնակցի կնիքով (Մասնակցի մոտ կնիքի առկայության դեպքում):
* Մասնակիցը միախմբում է հետևյալ ֆայլերը.

1. Կոմերցիոն առաջարկ.pdf;
2. Կոմերցիոն առաջարկ.xls;
3. Համապատասխանության մասին հայտարարագիր.pdf
4. NDA.pdf.
5. Հարցաթերթիկ. Xlsx
6. Չշահագրգռվածություն.pdf
7. Հավաստիացման ձևանմուշ.pdf
8. Հաճախորդների ցուցակ.pdf

RAR ձևաչափի մեկ արխիվում (ֆայլի անունը «Մասնակցի անունը - ARM-R 004/15») և պաշտպանում է այն գաղտնաբառով: Եթե արխիվի չափը գերազանցում է 10MB, Մասնակիցը ստեղծում է բազմահատոր արխիվ 10MB պակաս հատորի չափով:

ՉԻ ԹՈՒՅԼԱՏՐՎՈՒՄ ԳԱՂՏՆԱԲԱՌՈՎ ՊԱՇՏՊԱՆԵԼ ԱՐԽԻՎՈՒՄ ՆԵՐԱՌՎԱԾ ԱՄԵՆ ՖԱՅԼԸ: ԳԱՂՏՆԱԲԱՌՈՎ ՊԵՏՔ Է ՊԱՇՏՊԱՆՎԱԾ ԼԻՆԻ ՄԻԱՅՆ ԱՐԽԻՎԸ:

Պատվիրատուն իրեն իրավունք է վերապահում չդիտարկել Մասնակցի առաջարկը, եթե այն չի համապատասխանում ԱՀՄՀ 2.1.3 բաժնում թվարկված պահանջներից գոնե մեկին:

**2.1.4. Առաջարկի տրամադրման կարգը**

* Մասնակիցն ուղարկում է ԱՀՄՀ 2.1.3 բաժնի պահանջներին համապատասխան պատրաստված արխիվն էլեկտրոնային փոստի [**Tender\_Armentel\_MS@beeline.am**](mailto:Tender_Armentel_MS@beeline.am) հասցեին **29.06.2015թ.** ժամը **13:00 (տեղական ժամանակով)** ոչ ուշ ժամկետում: Նամակի թեման համապատասխանում է հետևյալ ձևաչափին «*Մասնակցի անվանումը՝* ARM-R 004/15 *Մարքեթինգային հետազոտություններ*»: Թույլատրվում է ուղարկել բազմահատոր արխիվի հատորներն առաձին նամակներով:
* Հավելված -ի պահանջների համաձայն պատրաստված Էլեկտրոնային տեղեկատվության փոխանցման ակտը (Ակտ ARM-R 004/15.pdf) Մասնակիցն ուղարկում է Պատվիրատուի Անվտանգության ծառայություն [Tigs@beeline.am](mailto:Tigs@beeline.am) էլեկտրոնային փոստի հասցեին (առանց պատճենն այլ փոստարկղերին ուղարկելու) **29.06.2015թ. ժամը 13:00 (տեղական ժամանակով)** ժամկետից ոչ ուշ: Նամակի թեման համապատասխանում է հետևյալ ձևաչափին՝ «*Մասնակցի անվանումը՝* ARM-R 00/15- Մարքեթինգային հետազոտություններ»:
* Առաջարկների բացումը տեղի կունենա Ահարոնյան փող. 2, սենյակ 202 հասեցով: Բացման գործընթացին մասնակցել ցանկացող Մասնակիցները պետք է տեղեկատվություն տրամադրեն ներկա գտնվող անձի ԱԱՀ վերաբերյալ մինչև 25.06.2015թ. (տեղեկատվությունն անհրաժեշտ է ուղարկել [MSmbatyan@beeline.am](mailto:MSmbatyan@beeline.am) հասցեով մինչև նշված ժամկետը, ինչպես նաև բացման օրը ներկա գտնվել ցանկացող անձը պետք է իր մոտ ունենա անձը հաստատող փաստաթուղթ):

Պատվիրատուն իրեն իրավունք է վերապահում չդիտարկել Մասնակցի առաջարկը, եթե այն ուղարկվել է ԱՀՄՀ 2.1. բաժնում սահմանված ժամկետից ուշ:

**2.1.5 Հարցեր, հստակեցումներ, առաջարկների հետ կանչում և փոփոխում**

* Մասնակիցների և Պատվիրատուի միջև ողջ հաղորդակցությունն իրականացվում է ԱՀՄՀ 2 բաժնում նշված կոնտակտային անձի հետ էլեկտրոնային նամակագրության միջոցով:
* ԱՀՄՀ տեքստի հետ կապված հարցերը, եթե այդպիսիք առաջանան առաջարկի պատրաստման ընթացքում, ընդունվում են Մասնակիցներից մինչև **23.06.2015թ. ժամը 18:00 (տեղական ժամանակով):**
* Ստացված հարցերի պատասխանները և հստակեցումները կտրվեն Պատվիրատուի կողմից ոչ ուշ, քան **26.06.2015թ. ժամը 18:00 (տեղական ժամանակով):**
* **29.06.2015թ. ժամը** **13:00-ից հետո (տեղական ժամանակով)** Մասնակցի առաջարկում ցանկացածփոփոխություն, լրացում կամ հստակեցում հնարավոր է Պատվիրատուի հարցումների հիման վրա:
* Մասնակցի կողմից ԱՀՄՀ որևէ բաժինների կամ մասերի միջև տարընթերցումների հայտնաբերման դեպքում Մասնակիցը պարտավոր է անհապաղ ԱՀՄՀ բաժին 2-ում նշված կոնտակտային անձից պարզաբանում խնդրել:
* Մինչև առաջարկների ներկայացման ժամկետի ավարտը Մասնակիցը կարող է հետ կանչել իր առաջարկը՝ ուղարկելով էլեկտրոնային փոստի [MSmbatyan@beeline.am](mailto:MSmbatyan@beeline.am) հասցեին պաշտոնական նամակի սկան արված տարբերակը Մասնակցի ձևաթղթի վրա՝ ստորագրված Մասնակցի ղեկավարի կամ Մասնակցի՝ առաջարկը ներկայացնելու համար լիազորված աշխատակցի կողմից, ավելի վաղ ներկայացված առաջարկն անվավեր ճանաչելու խնդրանքով: Առաջարկի հետ կանչման մասին նամակի թեման պետք է համապատասխանի հետևյալ ձևաչափին՝ «*Մասնակցի անվանումը՝* Առաջարկի հետ կանչում՝ ARM-R 004/15 *Մարքեթինգային հետազոտություններ*»:
* Մինչև առաջարկների ներկայացման ժամկետի ավարտը Մասնակիցը կարող է փոխարինել իր առաջարկը մեկ այլ առաջարկով՝ Պատվիրատուին ուղարկելով նոր առաջարկը ԱՀՄՀ 2.1.4 բաժնում նկարագրված կարգով: Նոր առաջարկի ուղարկումը Պատվիրատուի կողմից կդիտվի որպես Մասնակցի ավելի վաղ ներկայացված բոլոր առաջարկների հետ կանչում: Պատվիրատուն կդիտարկի Մասնակցից ստացված առաջարկներից վերջինը:

**2.2. Փուլ 2՝ Մասնակիցների որակավորումը և կարճ ցուցակի ձևավորումը**

Երկրորդ փուլում ստացված առաջարկները կգնահատվեն ըստ հետևյալ որակավորման պահանջներին համապատասխանության.

**Ընդհանուր որակավորման պահանջներ բոլոր մասնկիցներին**

* Առաջարկը պետք է համապատասխանի ԱՀՄՀ-ի 2.1.1-2.1.4 բաժինների բոլոր պահանջներին:
* Մասնակիցը չունի պետական բյուջեի և/կամ այլ պատվիրատուների առջև ժամկետանց պարտք, որը գերազանցում է ակտիվների 50%-ը, նրա նկատմամբ չեն տարվում դատավարություններ՝ կապված նրա անվճարունակության և սնանկության հետ:
* Մասնակիցը չունի ժամկետանց պարտքեր երրորդ անձանց առջև:
* Չկան Մասնակցի ղեկավար աշխատակիցների կողմից տնտեսական հանցագործությունների կատարման համար չմարված դատվածության փաստեր:
* Չկան Մասնակցի և Պատվիրատուի միջև գնման գործընթացին նախորդող երեք տարվա ընթացքում ապրանքների/ծառայությունների մատակարարման պայմանագրերից բխող վեճերի վերաբերյալ օրինական ուժի մեջ մտած այնպիսի դատական կամ արբիտրաժային որոշումներ կամ վճիռներ, որոնք վկայում են Մասնակցի կողմից օրենքի, պայմանագրով ստանձնած պարտավորությունների և գործարար շրջանառության սովորույթների կոպիտ խախտման մասին:
* Մասնակիցը չի գտնվում Պատվիրատուի որակազրկման փուլում «Մարքեթինգային հետազոոտւթյունների» դասակարգով:
* Պատվիրատուն համաձայն է կնքել պայամանագիր Հավելված 3 ներկայացված ձևանմուշով և առանց որևիցե փոփոխությունների.
* Մասնակիցը տրաամադրում է հարացազրուցավարների և վերլուծաբանների CV-ները:

Մասնակցի որակավորման պահանջներ Խմբաքանակ 1-ի համար:

Համանման ծառայությունների տրաամդրման փորձ`հաստատված հաճախորդների ցուցակով (ցուցակի ձևանմուշը Հավելված 10) (պարտադիր է, որ նվազագույնը 1 լինի Հեռահաղորդակցության ոլորտից) որոնց համար անցկացվել են.

* Ֆոկուս խնբեր և տվյալների վերլուծություն
* Խորքային հարցազրույցների անցկացում և տվյալների վերլուծություն
* CATI հետազոտությունների անցկացում և տվյալների վերլուծություն,
* Ստանդարտ F2F հարցազրույցների անցկացում և տվյալների վերլուծություն

Ինչպես նաև

* Հաճախորդի կողմից համաձայն Հավելված 8 (հաճախորդի ստորագրությամբ և կնիքով) ներկայացված ձևի լրացված դիմումի ձև

կամ

* Նշված հաճախորդների կողմից ստորագրված և կնիքով վավերացված ծառայությունների ընդունման ակտեր (գնային մասը կարող է թաքցված լինել)

Մասնակցի որակավորման պահանջներ Խմբաքանակ 2-ի համար:

* CATI հետազոտության վերահսկողների աշխատանքային փորձ՝ հիմնավորված հաճախորդների ցուցակով (ցուցակի ձևանմուշը Հավելված 10) (պարտադիր է, որ նվազագույնը 1 լինի Հեռահաղորդակցության ոլորտից), որոնց համար CATI հետազոտություններ են անցկացվել:

Ինչպես նաև

* Հաճախորդի կողմից համաձայն Հավելված 8 (հաճախորդի ստորագրությամբ և կնիքով) ներկայացված ձևի լրացված դիմումի ձև

կամ

* Նշված հաճախորդների կողմից ստորագրված և կնիքով վավերացված ծառայությունների ընդունման ակտեր (գնային մասը կարող է թաքցված լինել)

Մասնակցի որակավորման պահանջներ Խմբաքանակ 3-ի համար:

* «Գաղտնի գնորդի» և «Գաղտնի զանգի» ծառայություններ տրամադրած հաճախորդների ցուցակով հաստատված աշխատանքների կաատրման փորձ (ցուցակի ձևանմուշը Հավելված 10) (պարտադիր է, որ նվազագույնը 1 լինի Հեռահաղորդակցության ոլորտից):

Ինչպես նաև

* Հաճախորդի կողմից համաձայն Հավելված 8 (հաճախորդի ստորագրությամբ և կնիքով) ներկայացված ձևի լրացված դիմումի ձև

կամ

* Նշված հաճախորդների կողմից ստորագրված և կնիքով վավերացված ծառայությունների ընդունման ակտեր (գնային մասը կարող է թաքցված լինել)

Պատվիրատուն իրավունք է վերապահում չդիտարկելու Մասնակցի առաջարկը, եթե այն չի համապատասխանում ԱՀՄՀ 2.2 բաժնի պանջներից որևիցե մեկին:

**2.3 Փուլ 3՝ Առաջարկների բարելավում**

* Տվյալ փուլ կհասնեն այն Մասնակիցները, որոնք հաստատել են իրենց առաջարկների համապատասխանությունը ԱՀՄՀ 2.2 բաժնում թվարկված որակավորման պահանջներին:
* Փուլը կանցկացվի էլեկտրոնային աճուրդի ձևաչափով առանձին ամեն Խմբաքանակով:
* Պատվիրատուն իրեն իրավունք է վերապահում սահմանել կոմերցիոն առաջարկի շեմային արժեքը (շեմային դրույքաչափը) էլեկտրոնային աճուրդ մուտք գործելու համար:
* Էլեկտրոնային աճուրդի մասնակցի հրահանգը կուղարկվի կարճ ցուցակում ընդգրկված Մասնակիցներին:
* Այն դեպքում, եթե էլեկտրոնային աճուրդը չկայանա (Մասնակիցներից ոչ մեկը մուտք չգործի աճուրդ կամ Մասնակիցներից ոչ մեկն աճուրդին դրույքաչափեր չկատարի կամ եթե առաջանան տեխնիկական խափանումներ «ԱրմենՏել» ՓԲԸ մեղքով), Պատվիրատուն կարող է անցկացնել կրկնակի էլեկտրոնային աճուրդ այլ պարամետրերով կամ օգտագործել բարելավված առաջարկների հարցման այլ ձևաչափ:
* Եթե Մասնակիցը ԱՀ անցկացման պահին որակազրկված է` «ԱրմենՏել» ՓԲԸ-ի կողմից տվյալ կատեգորիայով, ապա նա չի ընդգրկվի մասնակիցների կարճ ցուցակում:
* Էլեկտրոնային աճուրդի բոլոր մասնակիցները հասատում են իրենց եզրափակիչ դրույքաչափերը եզրափակիչ կոմերցիոն առաջարկի սկան արված պատճենների տրամադրման միջոցով:

## 2.4. Փուլ 4՝ Հաղթողի ընտրությունը և հայտարարումը

* Ամեն Խմբաքանակով բարելավված առաջարկները Պատվիրատուն դասակարգում է առաջարկի առավելագույն ցածր գին չափանիշով: Առաջարկների բարելավման փուլի ավարտից հետո ամեն Խմբաքանակով կընտրվի 1 հաղթող և 1 պահուստային մատակարար: Հաղթող կճանաչվի ռանգ 1-ով Մասնակիցը, իսկ պահուսյաին` ռանգ 2-ով: Միևնույն Մատակարարը չի կարող միաժամանակ հաղթել Խմբաքանակ 1 և Խմբաքանակ 2: Խմբաքանակ 1 և 2-ում միաժամանակյա հաղթանակի դեպքում Մատակարարը ինքն է ընտրում, թե որ Խմբաքանակով է մատուցելու ծառայություններ, իսկ մյուս խմբաքանակով հաղթող է դառնում ռանգ 2 մասնակիցը (համապատասխանաբար պահուստային ռանգ 3)
* Ամեն Խմբաքանակով հաղթողի հետ կարող է կնքվել շրջանաակյաին պայմանագիր Հավելված 3 ներկայացված ձևանմուշով:
* Պահուստային մատակարարը կարող է ներգրավվել համապատասխան Խմբաքանակի առարկային առընչվող աշխատանքների կատարմանը հաղթողի որակազրկման դեպքում:
* Մրցույթի հաղթողների մասին տեղեկությունը կհրապարակվի [www.beeline.am](http://www.beeline.am) и [www.gnumner.am](http://www.gnumner.am) կայքերում:
* Առաջարկների բարելավման փուլ անցած, բայց հաղթողների ցուցակում չընդգրկված Մասնակիցները կտեղեկացվեն նման որոշման պատճառների վերաբերյալ էլեկտրոնային փոստի միջոցով ԱՀ տվյալ փուլի ավարտից հետո:

**Այլ հավասար պայմաններում մատակարարը, ով հանդիսանում է «ԱրմենՏել» ՓԲԸ-ի հաճախորդը (բջջային կամ ֆիքսված կապի կամ էլ Ինտերներ ծառայության մասով) կունենա առավելություն:**

**3. Պատվիրատուի իրավունքները**

* Պատվիրատուն իրեն իրավունք է վերապահում ընդունել Մասնակցի առաջարկն ամբողջությամբ կամ դրա որևէ մասը:
* Պատվիրատուն իրեն իրավունք է վերապահում մեկնաբանել Մասնակցի առաջարկը՝ ելնելով սեփական շահերի լավագույնս պահպանման տեսանկյունից:
* Պատվիրատուն իրեն իրավունք է վերապահում մերժել Մասնակցի առաջարկը, եթե այն չի ներկայացվել ժամանակին և/կամ եթե չեն պահպանվել սույն ԱՀ այլ ձևական պահանջները:
* Պատվիրատուն կարող է Պարզեցված ընթացակարգը ճանաչել չկայացած, եթե՝

1. Չի ստացվել ոչ մի առաջարկ:
2. Ներկայացված առաջարկներից ոչ մեկը չի համապատասխանում որակավորման պահանջներին:
3. Այլևս չկա տվյալ գնման անհրաժեշտություն:
4. Ծագել են անհաղթահարելի ուժի հանգամանքներ, որոնք անհնար են դարձնում գնման հետագա իրականացումը:
5. Տեղի է ունեցել շուկայի էական փոփոխություն:
6. Բոլոր ներկայացված կոմերցիոն առաջարկները գերազանցում են գործող շուկայական գները:
7. Անհնար է իրականացնել գնումը համապատասխան դրամական միջոցների բացակայության պատճառով:
8. Միայն մեկ ԿԱ է համապատասխանում որակավորման պահանջներին:

**4. Մասնակցի որակազրկումը**

* Որակազրկում է կոչվում Պատվիրատուի նախաձեռնությամբ Մատակարարի հետ գնումների, մատկարարումների ոլորտում ցանկացած փոխհարաբերությունից հրաժարումը` անցկացվող Մատակարարի ընտրության միջոցառումների շրջանակներում (Մատակարարի հեռացումը Ընկերության պոտենցիալ պայմանադիր կողմերի ցուցակից) կամ կնքվելիք/կնքված պայմանագրի շրջանակներում (պայմանագիր չկնքելը/լուծելը):
* Մասնակցի որակազրկումը կրում է միակողմանի բնույթ:
* Մասնակիցը կարող է որակազրկվել հետևյալ չափանիշներից ելնելով՝

1. Մասնակցի կողմից աղավաղված, միտումնավոր կեղծ, ոչ ճշգրիտ կամ ոչ ամբողջական տեղեկատվության տրամադրումը՝ *Մատակարարի կողմից մատակարարի ընտրության ընթացակարգի ժամանակ (կամ պայմանագրի շրջանակներում մատակարարի հետ հետագա աշխատանքի ընթացքում) աղավաղված տեղեկատվության տրամադրում, որն ազդել է Մատակարարի առաջարկի կամ պայմանագրի պայմանների տեխնիկական և/ կամ կոմերցիոն գնահատականի վրա:*
2. Մատակարարի ընտրության արդյունքում ծագած պարտավորությունների կատարումից հրաժարումը.

* *Անցկացված էլեկտրոնային աճուրդի կամ առաջարկների հարցման արդյունքում հաղթած Մատակարարը նշված ժամկետում չի հաստատում ավելի վաղ արված առաջարկները, կամ հրաժարվում է դրանցից,*
* *Բանակցությունների կամ առաջարկների հարցման արդյունքում հաղթած Մատակարարը չի հաստատում ավելի վաղ արված առաջարկները համաձայն հարցման փաստաթղթերի պայմանների, կամ հրաժարվում է դրանցից ,*
* *Հաղթած Մատակարարը հրաժարվում է պայմանագիր կնքելուց կամ գնացուցակը համաձայնեցնելուց:*

1. Պայմանագրի կամ ձեռքբերման պատվերի պայմանների չկատարելը՝ *Մատակարարը չի կատարում պայմանագրի կամ ձեռքբերման պատվերի պայմանները՝ ժամկետների, ծավալների կամ պայմանագրի այլ էական պայմանների մասով (մատակարարման ժամկետների խախտում, թերի մատակարարում և այլն):*
2. Խարդախություն/կաշառելու փորձ. *մատակարարը փորձել է կաշառել կամ այլ կերպ շահագրգռել Պատվիրատուի ցանկացած աշխատակցի, որն անմիջականորեն ազդում է մատակարարի ընտրության վրա (Մրցութային կոմիտեի, Փորձագիտական խմբի անդամի և ցանկացած այլ աշխատակցի)՝ մատակարարի ընտրության անցկացվող միջոցառումների շրջանակներում այլ մասնակիցների առջև առավելությունների ստացման համար:*
3. Էական տեղեկատվության հրապարակում (NDA պայմանների խախտում):

**5. Այլ**

* Մասնակիցները պետք է ներկայացնեն առաջարկը (բոլոր փաստաթղթերը) հայերեն կամ ռուսերեն լեզուներով:
* ԱՀ հետ կապված բոլոր հարցերը կարգավորվում են ՀՀ օրենսդրությամբ:
* Առաջարկի ներկայացման փաստը համաձայնություն է այն պայմանի հետ, որ բոլոր առաջարկները և Պատվիրատուի կողմից ներկայացված ուղեկցող նյութերը չեն վերադարձվում: Պատվիրատուն չի փոխհատուցում առաջարկի պատրաստման, պրեզենտացիաների, բանակցությունների անցկացման, թեստավորման և այլնի հետ կապված Մասնակցի ծախսերը:

**6. Հավելվածներ**

|  |  |
| --- | --- |
| Հավելված 1: Տեխնիկական առաջադրանք |  |
| Հավելված 2: Կոմերցիոն առաջարկ |  |
| Հավելված 3: Շրջանակային պայմանագիր (ձևանմուշ) |  |
| Հավելված 4: Կոնֆիդենցիալ տեղեկատվության չհրապարակման համաձայնություն (ձևանմուշ) |  |
| Հավելված 5: Որակավորման պահանջներին համապատասխանության մասին հայտարարագիր (ձևանմուշ) |  |
| Հավելված 6: Էլեկտրոնային փաստաթղթերի փոխանցման ակտ |  |
| Հավելված 7: Մասնակցի հարցաթեթիկ |  |
| Հավելված 8: Փորձը հավաստիացնող ձևանմուշ |  |
| Հավելված 9: Չշահագրգռվածության նամակ (ձևանմուշ) |  |
| Հավելված 10: Հաճախորդների ցուցակի տրամադրման ձևանմուշ |  |